मुबारक हुए अदालत में पेश, अपने को निर्दोष बताया  
मिस्र में कभी सबसे अधिक प्रभावशाली रहे पूर्व राष्ट्रपति हुस्नी मुबारक भ्रष्टाचार एवं प्रदर्शनकारियों की हत्या के आरोप में सुनवाई का सामना करने के लिए बुधवार को अदालत में पेश हुए लेकिन उन्होंने अपराध कबूल करने से इनकार कर दिया।
मिस्र में कभी सबसे अधिक प्रभावशाली रहे पूर्व राष्ट्रपति हुस्नी मुबारक भ्रष्टाचार एवं प्रदर्शनकारियों की हत्या के आरोप में सुनवाई का सामना करने के लिए बुधवार को अदालत में पेश हुए लेकिन उन्होंने अपराध कबूल करने से इनकार कर दिया।  मुबारक (83) को दोषी ठहराए जाने पर मौत की सजा सुनाई जा सकती है।  स्टेचर पर आए एकदम से निश:क्त दिख रहे मुबारक ने अदालत में कहा, मैं इन सभी आरोपों का खंडन करता हूं। सफेद परिधान में आए पूर्व राष्ट्रपति ने भ्रष्टाचार और सत्ता विरोधी प्रदर्शनकारियों की अवैध हत्या के मामलों में खुद को निर्दोष बताया। इसी प्रदर्शन के चलते उन्हें सत्ताच्युत होना पड़ा।  उन्हें शर्म अल शेख के एक अस्पताल से हेलीकॉप्टर से यहां लाया गया। उनकी यह ऐतिहासिक सुनवाई अदालत के बाहर उनके समर्थकों और विरोधियों के बीच हिंसक झड़प के बीच शुरू हुई है।  कठघरे में उनके साथ मौजूद उनके दो बेटों अलला और गमाल ने भी भ्रष्टाचार के आरोप से इनकार किया। न्यायाधीश अहमद रफात ने सुनवाई 15 अगस्त तक के लिए स्थगित कर दी और तबतक के लिए पूर्व राष्ट्रपति को यहां ही अस्पताल में ठहरने को कहा।